สวัสดีค่ะ มีเรื่องสอบถามค่ะ คือหนูไปตรวจสุขภาพมา แล้วตรวจเจอจุดที่ปอด สันนิฐานว่าเป็นวัณโรคค่ะ หนูไม่มีอาการไอเลยค่ะ แค่คอแห้งนิดหน่อยแต่ไม่ไอ แล้วบอกว่ารอยที่ปอดค่อนข้างเก่าอาจจะเป็นรอยแผลเก่าจากที่เคยเป็นแต่หายแล้ว สงสัยว่าเป็นวัณโรคไหมคะ? แล้วแผลในปอดเกิดจากอะไรได้บ้างคะ?
สวัสดีค่ะ การวินิจฉัยที่เป็นไปได้ของจุดในปอด-วัณโรค-มะเร็งปอด-หินปูนในปอด-รอยแผลเป็นจากโรคปอดที่เคยเป็นเช่นวัณโรคในอดีต-เป็นแค่เงาจากกระดูกหรือกล้ามเนื้อโดยปกติแล้วถ้าพบจุดในปอด มักจะต้องทำเอ็กซเรย์ปอดซ้ำ หรือส่งปรึกษาอายุรแพทย์โรคปอด เพื่อดูว่าเป็นจุดจากอะไร แพทย์อาจซักประวัติ ตรวจร่างกายเพิ่มเติม ถ้าสงสัยว่าจะเป็นวัณโรค อาจเก็บเสมหะตรวจ ถ้าสงสัยมะเร็งปอดอาจจะต้องทำเอ็กซเรย์คอมพิวเตอร์ค่ะอาการของวัณโรคได้แก่ ไอเรื้อรังมากกว่า 3 เดือน ไอมีเลือดปน ไข้ต่ำๆ เหงื่อออกตอนเย็น น้ำหนักลด หรือมีประวัติสัมผัสกับผู้ป่วยวัณโรคควรไปพบแพทย์ค่ะ ถ้ายังไม่ทราบการวินิจฉัยที่แน่นอน หากมีอาการของวัณโรคดังกล่าวไป ควรรีบไปค่ะ